[{"text_idx": "#000005", "text": "Yn aml, mae plant mewn ysgolion dwyieithog ar y blaen wrth ddarllen a chyfri. Mae pobl unieithog yn lleiafrif yn y byd. Mae 2/3 o boblogaeth y byd yn siarad mwy nag un iaith.\nTydi dysgu Cymraeg ddim yn effeithio ar ddysgu Saesneg. Mae ymchwil yn dangos ei fod yn gwella cyfathrebu cyffredinol.\nNid oes angen gwneud ymdrech ychwanegol i siarad Saesneg efo plentyn Cymraeg. Bydd yn debygol iawn o ddysgu Saesneg yn naturiol."}, {"text_idx": "#000007", "text": "Rydym ni am godi hyder trigolion i ddefnyddio\u2019r Gymraeg yn hyderus mewn sefyllfaoedd cymdeithasol. Drwy ein gwaith cymunedol rydym ni eisiau gweld bwrlwm cymdeithasol yn ystod digwyddiadau\u2019r fenter gyda\u2019r cymunedau hynny yn arddel y Gymraeg fel rhan o\u2019i gwead ac isadleiledd. Rhan annatod o\u2019r gwaith hwn hefyd yw sicrhau ffynhonellau ariannol er mwyn rhoi ar waith fesurau lliniaru ar impact ieithyddol datblygiadau mawr ar yr Ynys."}, {"text_idx": "#000010", "text": "Mae gwaith cymunedol y fenter hefyd yn cynnwys dylanwadu ar ddefnydd iaith darparwyr gwasanaethau lleol, grwpiau a mudiadau. Mae\u2019r gwaith hwn yn cynnwys hyfforddiant, rhannu gwybodaeth ac adnoddau a chydweithio i ddatblygu a chreu newid. Mae gan y gweithle ro\u0302l allweddol i\u2019w chwarae o ran ennyn hyder ymhlith siaradwyr Cymraeg i ddefnyddio\u2019r iaith mewn agweddau eraill o\u2019u bywydau. Credwn ei bod yn bwysig fod statws yr iaith yn y gweithle yn bwysig o safbwynt pwysleisio gwerth addysg cyfrwng Cymraeg, ac i\u2019r perwyl hwnnw rydym ni\u2019n cynnal sesiynau ymwybyddiaeth iaith gyda phobl ifanc ac yn cydweithio a\u0302 phartneriaid i gynnal ffeiriau gyrfaol gyda chyflogwyr sy\u2019n rhoi gwerth ar y Gymraeg."}, {"text_idx": "#000011", "text": "Dyma ddolen i\u2019r Pecyn Croeso!"}]